da da en de da da da de da en da da da en pt hsb da da de da da da da da da da da da en da da en da da de da da da da it da da da de da da da da da da it da da de da da da en pt da en pt da en en en en en en en en en da vi en
Hvad er Ethereum 2.0, og hvilken betydning har det? | Binance Academy
Forskelle på Ethereum og Ethereum 2.0
Published Nov 16, 2020Updated Sep 23, 2022
Ethereum 2.0 er en længe ventet opgradering af Ethereum (ETH)-netværket, der har lovet betydelige forbedringer af funktionaliteten og oplevelsen af netværket som helhed. Nogle af de mere bemærkelsesværdige opgraderinger inkluderer et skift til Proof of Stake (PoS), shardchains og en ny blockchain i kernen kaldet beaconchain. Alt dette og mere forventes at blive indfaset gennem en nøje planlagt køreplan.
Men det er kun toppen af isbjerget. Da Ethereum er én af de mest populære kryptovalutaer på planeten, er der vigtige oplysninger om, hvad Ethereum 2.0 i sandhed er, og hvordan den vil påvirke kryptoverset som helhed.
Siden udgivelsen af Ethereum er udviklingen af nye teknologier i form af decentraliserede applikationer (DApps) og andre blockchains udvidet kraftigt. Endnu vigtigere er, at mange af disse teknologier blevet bygget oven på Ethereum-netværket. Tænk på nogle af de største innovationer inden for decentraliseret finansiering (DeFi) – en betydelig del af dem kører oven på Ethereum.
Desværre begyndte skalerbarhedsproblemer at dukke op. Efterhånden som antallet af transaktioner steg på Ethereum-netværket, steg omkostningerne ved at udføre disse transaktioner (som betales i gas). Hvis Ethereum skal være den platform, der indleder den næste generation af internettet, skal økonomien give mening. I modsat fald bliver den upraktisk at bruge.
Det er her, Ethereum 2.0 kommer ind i billedet. De foreslåede ETH 2.0-opgraderinger af Ethereum-netværket formodes primært at løse skalerbarhedsproblemet. Disse forbedringer vil skabe en kontrast til den eksisterende version af Ethereum, som alle vil blive udrullet gennem en omhyggeligt planlagt køreplan.
Hvad er Ethereum 2.0?
Ethereum 2.0 (også kendt som Eth2 eller "Serenity") er den længe ventede opgradering til Ethereum-netværket, der blandt andet lover at forbedre netværkets skalerbarhed. Gennem implementering af flere forbedringer bør hastighed, effektivitet og skalerbarhed forbedres uden at ofre sikkerhed og decentralisering.
Denne version af Ethereum har altid stået på tapetet, men den har taget nogle år at udrulle. Den primære årsag til dette er, at skalering af en blockchain på en sikker og decentraliseret måde er en udfordrende opgave.
Heldigvis har Ethereum 2.0 til formål at løse dette problem gennem implementering af nogle meget vigtige funktioner. Disse nye funktioner skaber flere vigtige forskelle mellem det Ethereum, vi kender, og det Ethereum, vi kan forvente.
Forskelle på Ethereum og Ethereum 2.0
De største forskelle mellem Ethereum og Ethereum 2.0 involverer brugen af konsensusmekanismen Proof of Stake (PoS), shardchains og beaconchainen. Lad os se nærmere på disse forskelle.
Proof-of-Work (PoW) er Ethereums (og mange andre blockchains) måde at holde netværket sikkert og opdateret ved at belønne minere for at oprette og validere blokke på blockchain. Desværre er PoW ikke skalerbar, da det kræver en stigende mængde computerkraft, efterhånden som blockchainen vokser.
Proof of Stake (PoS) løser dette ved at erstatte computerkraft med personlig involvering. Det vil sige, så længe du har mindst 32 ETH, kan du forpligte den (dvs. stake den), blive validator og blive betalt ved at bekræfte transaktioner. Hvis du gerne vil dykke dybere ned i, hvordan PoS og staking fungerer, så kan du læse Forklaring af Proof of Stake.
Alle, der ønsker at få adgang til Ethereum-netværket, skal gøre det gennem en node. En node gemmer en kopi af hele netværket, hvilket betyder, at noden skal downloade, beregne, gemme og behandle hver enkelt transaktion siden begyndelsen af Ethereums eksistens. Selvom du som bruger ikke nødvendigvis behøver at køre en node bare for at handle, gør det alting langsommere.
Shardchains er ligesom enhver anden blockchain, bortset fra at de kun indeholder specifikke undergrupper af en hel blockchain. Dette hjælper noder ved kun at skulle administrere en skive, et shard, af Ethereum-netværket. Dette kan øge transaktionshastigheden og Ethereums samlede kapacitet.
Med shardchains, der arbejder parallelt, skal noget sørge for, at de alle forbliver synkroniseret med hinanden. Beaconchainen tager sig af dette ved at give konsensus til alle de shardchains, der kører parallelt.
Beaconchainen er en helt ny blockchain, der spiller en central rolle i Ethereum 2.0. Uden den ville informationsdeling mellem shards ikke være muligt, og skalerbarhed ville være ikke-eksisterende. Af denne grund er det blevet sagt, at det vil være den første funktion, der overføres til Ethereum 2.0.
Vejen til Ethereum 2.0
Udrulningen af Ethereum 2.0 kommer ikke på én gang. I stedet vil den blive frigivet i tre faser, som hver især ledsager forskellige funktioner for at sikre succesen med den nye Ethereum.
Den første fase, eller fase 0, vil være dedikeret til frigivelsen af beaconchainen, da den er central for funktionaliteten af shardchains. Der vil ikke være shardchains endnu, men beaconchainen vil begynde at acceptere validatorer (dvs. stakers) gennem en envejsindsættelseskontrakt.
Det er vigtigt at bemærke, at alle registrerede validatorer, der satser deres ETH, ikke vil være i stand til at stoppe med at stake, før shardchains er fuldt implementeret. Det betyder, at validatorernes ETH vil blive fastlåst indtil næste fase.
Beaconchainen blev lanceret den 1. december 2020 og har kørt parallelt med hovednettet. Efter lanceringen har beaconchainen ikke behandlet hovednettransaktioner. Den har i stedet kørt parallelt og nået til konsensus ved at opnå enighed om aktive validatorer og deres kontosaldi.
Den næste fase er faktisk en blanding af to faser: fase 1 og fase 1,5. Fase 1 introducerede shardchains, som gør det muligt for validatorer at oprette blokke på blockchainen gennem PoS. Fase 1,5 er, når Ethereums hovednet officielt introducerer shardchains og begynder at gå fra PoW over til PoS.
Fase 1/1,5 påbegyndte udrulning i 2021.
Sammenlægningen er et vigtigt skridt i retning af Ethereum 2.0 og er afslutningen på overgangen væk fra PoW. Sammenlægningen vil flytte Ethereum-blockchainen fra en PoW-konsensusmekanisme til en PoS-mekanisme.
Sammenlægning involverer overgang af den nuværende Ethereum-hovednetsprotokol til beaconchainen. Dette er en stor ændring, eftersom Ethereum-transaktioner nu vil blive gennemført på det nye PoS-netværk. Nye ETH-tokens vil blive præget af noder på netværket og stake en hel del ether-tokens i en pulje for at sikre netværket og validere transaktioner.
Sammenlægningen er ikke som en hard fork (forgrening), hvilket ville resultere i to forskellige versioner af blockchainen. Ethereum vil fortsætte som en enkelt blockchain, og al brugertransaktionshistorik vil blive sammenlagt. Al transaktionshistorik, der i øjeblikket er gemt på hovednettet, går ikke tabt, og derfor behøver brugerne ikke at foretage sig noget for at beskytte deres aktiver.
Den sidste fase vil være fase 2, som er, når Ethereum 2.0 vil understøtte fuldt dannede shards og blive det officielle Ethereum-netværk. Shardchains vil også være i stand til at arbejde med intelligente kontrakter, så udviklere af DApps og andre teknologier kan integreres problemfrit med Ethereum 2.0.
Fase 2 forventes at blive udrullet efter sammenlægningen eller senere.
Ethereum 2.0 er en vigtig opgradering til Ethereum-netværket grundet en række årsager, især når det kommer til skalerbarhed. Uden de nye funktioner i PoS, shardchains og beaconchainen kunne Ethereum i sidste ende blive uholdbar og ikke længere være den førende intelligente kontraktplatform i kryptoøkosystemet.
Udrulningen af Eth2 vil tage noget tid, og det kan endda tage længere tid end forventet. Den gode nyhed er, at den allerede er godt i gang, og Ethereum-udviklere er opsatte på at få den gennemført.
Binances vejledning til begyndere
Hvad er et spotmarked, og hvordan laver man spothandel?
Explore all of our content
Terms & ConditionsPrivacy PolicyDisclaimerSubmission GuidelinesTranslation GuidelinesContent RequestFeedback
EnglishFrançaisPolski简体中文繁體中文Tiếng Việtالعربية한국어PycckийEspañolTürkçePortuguêsItalianoBahasa Indonesia日本語FilipinoykpaïHcbka MoBaČeštinaБълrapckиاردوlatviešu valodaSvenskaSlovenčinaDanskSuomiNorskEestiRomânăMagyar nyelvবাংলা
© 2022 Binance Academy. All Rights Reserved.